O stea a fost înghițită de o gaură neagră, printr-un proces generic denumit "spaghetificare".
Astronomii au urmărit o stea înghițită de o gaură neagră. Materia stelară atrasă de gaura neagră se subțiază ca o spaghetă. Fenomenul s-a petrecut la 200 de milioane de ani lumină.
Cuvântul spaghetificare nu are nicio legătură cu mâncarea, ci are legătură cu astronomia. Astronomii de la observatorul din deșertul Atacama, din Chile, au urmărit timp de 6 luni cum o stea a fost înghițită de o gaură neagră.Materia stelară atrasă de imensele forțe gravitaționale ale găurii negre a luat forma unei spaghete, de aici și cuvântul spaghetificare.Steaua era una de dimensiunile soarelui nostru, dar totul s-a petrecut la 200 de milioane de ani lumină. Oficial, fenomenul se numește Tidal Disruption Event, dar este cunoscut și sub denumirea de "spaghetificare".